**Поштовани родитељи,**

Обавештавамо вас да је на састанку Наставничког већа одржаном дана 03.02.2025. године од 58 присутних наставника 30 наставника је гласало за обуставу рада, 6 наставника за 45 минута, а 21 наставник је донео одлуку да ће наставу изводити у трајању од 30 минута и један листић је био неважећи.

Часови ће до петка трајати 30 минута према прилагођеном распореду.

Молим вас да поштујете права свих, како оних који су у обуставу, тако и оних који остварују процес рада.

Присутност родитеља испред школе, које подразумева звиждање, лупање лонцима и прављење буке, није начин да се допринесе решавању тренутне ситуације.

Такво понашање може негативно утицати на децу, колеге и целу школску заједницу.

Важно је напоменути да сви запослени имају право на избор, било да одлуче да обуставе рад или наставе са њим и то право треба поштовати.

Ви као родитељи најбоље знате шта је у интересу вашег детета.

Захваљујем на разумевању и молим вас за сарадњу како бисмо сви заједно очували мир и поштовање унутар школе.

Директор школе